
Vyhlásenie obchodnej verejnej súťaže

[bookmark: _Hlk515271104]Dopravný podnik Bratislava, akciová spoločnosť, so sídlom Olejkárska 1, 814 52  Bratislava, IČO: 00 492 736 
podľa § 281 a nasl. zákona č. 513/1991 Zb. Obchodný zákonník v znení neskorších predpisov týmto

v y h l a s u j e

obchodnú verejnú súťaž
o najvýhodnejší návrh na uzatvorenie kúpnej zmluvy na predaj ojazdeného nákladného vozidla 
č. OVS-11/2021

za nasledovných súťažných podmienok:

1 Vyhlasovateľ

Obchodné meno:	Dopravný podnik Bratislava, akciová spoločnosť
Sídlo:	Olejkárska 1, 814 52  Bratislava, Slovenská republika
IČO:	00 492 736
Bankové spojenia:	Všeobecná úverová banka, a.s.
IBAN:	SK98 0200 0000 0000 4800 9012
SWIFT kód:	SUBASKBX
Zapísaný:	v Obchodnom registri Okresného súdu Bratislava I, oddiel: Sa, vložka číslo: 607/B

(ďalej len „Vyhlasovateľ“)

2 Predmet obchodnej verejnej súťaže a typ zmluvy

2.1 Predmetom obchodnej verejnej súťaže je uzatvorenie kúpnej zmluvy podľa § 409 a nasl. Obchodného zákonníka (ďalej len „Kúpna zmluva“) na predaj nákladného vozidla vo vlastníctve Vyhlasovateľa, ktoré je bližšie špecifikované v Prílohe 1 „Špecifikácia vozidla“ týchto súťažných podmienok (ďalej len „Predmet kúpy“). 

2.2 Fotodokumentácia Predmetu kúpy tvorí Prílohu 1 týchto súťažných podmienok.
	 
2.3 Bližšia špecifikácia podmienok kúpy a tiež Predmetu kúpy je uvedená v návrhu Kúpnej zmluvy, ktorý tvorí Prílohu 3 týchto súťažných podmienok.

3 Kontaktné osoby Vyhlasovateľa

3.1 	Kontaktná osoba pre proces obchodnej verejnej súťaže: JUDr. Zuzana Krajčovičová, tel. č.: +421 (0)2 5950 1595, e-mail: krajcovicova.zuzana@dpb.sk.

3.2	Kontaktná osoba pre technickú stránku a možnosť dohodnutia obhliadky Predmetu kúpy: Ing. Pavol Janoviak, tel. č.:  +421 (0)2 5950 1128, +421 918 851 067, e-mail: janoviak.pavol@dpb.sk. 

4 Podmienky účasti navrhovateľa v obchodnej verejnej súťaži

4.1 Navrhovateľ vo svojom súťažnom návrhu predloží nasledujúce dokumenty:

(a) Identifikačné údaje navrhovateľa a doklad preukazujúci jeho právnu subjektivitu nasledovne:

(i) ak je navrhovateľom právnická osoba – obchodné meno alebo názov, sídlo, IČO, štatutárny orgán (meno a priezvisko), telefonický a e-mailový kontakt, originál alebo osvedčená fotokópia aktuálneho výpisu z obchodného registra alebo iného obdobného registra, do ktorého je navrhovateľ zapísaný, pričom uvedené doklady nesmú byť staršie ako 1 (jeden) mesiac ku dňu predloženia súťažného návrhu; 

(ii) ak je navrhovateľom fyzická osoba podnikateľ – meno a priezvisko, adresa trvalého bydliska, dátum narodenia, obchodné meno, miesto podnikania, IČO, telefonický a e-mailový kontakt, originál alebo osvedčená fotokópia živnostenského listu alebo dokladu preukazujúceho oprávnenie vykonávať podnikateľskú činnosť, pričom uvedené doklady nesmú byť staršie ako 1 (jeden) mesiac ku dňu predloženia súťažného návrhu; alebo

(iii) ak je navrhovateľom fyzická osoba – meno a priezvisko, dátum narodenia, bydlisko, telefonický a e-mailový kontakt. 
(c) Návrh kúpnej ceny za Predmet kúpy, vypracovaný podľa Prílohy 2 „Návrh na plnenie kritéria“ týchto súťažných podmienok navrhovateľ preukazuje priložením doplnenej Prílohy 2 týchto súťažných podmienok;

(d) Súhlas navrhovateľa s návrhom Kúpnej zmluvy, ktorá tvorí Prílohu 3 týchto súťažných podmienok, pričom súhlas navrhovateľ preukazuje priložením podpísaného návrhu Kúpnej zmluvy k súťažnému návrhu. Navrhovateľ je povinný do Kúpnej zmluvy doplniť všetky chýbajúce údaje.

(e) Súhlas dotknutej osoby so spracovaním osobných údajov, ktorý tvorí Prílohu 4 týchto súťažných podmienok. Súhlas dotknutej osoby so spracovaním osobných údajov preukazuje navrhovateľ priložením podpísanej Prílohy 4 k súťažnému návrhu za všetky fyzické osoby, ktorých osobné údaje poskytuje navrhovateľ Vyhlasovateľovi v súvislosti s touto obchodnou verejnou súťažou.

4.2 Súťažný návrh musí byť vypracovaný v slovenskom jazyku.

5 Obsah súťažného návrhu

5.1 Súťažný návrh navrhovateľa musí obsahovať:

(a) doklady preukazujúce splnenie podmienok účasti v obchodnej verejnej súťaži podľa článku 4 bod 4.1 týchto súťažných podmienok; a

(b) návrh ceny za nájom Predmetu nájmu, vypracovaný podľa Prílohy 2 týchto súťažných podmienok.

6 Mena a ceny uvádzané v súťažnom návrhu

6.1 Navrhovateľ stanoví výšku ceny za Predmet kúpy na základe vlastných výpočtov, činností, výdavkov a príjmov podľa osobitných predpisov. 

6.2 Minimálna výška kúpnej ceny, ktorú sú navrhovatelia povinní ponúknuť v tejto obchodnej verejnej súťaži je 4.200,- EUR (slovom: štyritisíc dvesto) bez DPH.

6.3 Navrhovateľ je pred predložením súťažného návrhu povinný vziať do úvahy všetko, čo je nevyhnutné na úplné a riadne plnenie Kúpnej zmluvy, pričom do svojej ceny zahrnie všetky náklady spojené s kúpou vozidla, ktoré sú predmetom tejto obchodnej verejnej súťaže. 

7 Spôsob podávania súťažných návrhov

7.1 Navrhovateľ je povinný doručiť záväzný súťažný návrh v zalepenej obálke s uvedením mena a priezviska a/alebo obchodného mena a adresy bydliska alebo sídla alebo miesta podnikania poštou alebo osobne do podateľne Vyhlasovateľa na adresu:

Dopravný podnik Bratislava, akciová spoločnosť
Olejkárska 1, 814 52  Bratislava
s označením „OVS –Predaj nákladného vozidla– NEOTVÁRAŤ“

8 Lehota na podávanie súťažných návrhov

8.1 Záväzné súťažné návrhy je možné podávať v termíne do 30.09.2021 do 10:00 hod.

8.2 Pri  súťažných návrhoch doručených poštou je rozhodujúci dátum podateľne Vyhlasovateľa. 

8.3 Záväzné súťažné návrhy nemôžu navrhovatelia po ich podaní nijako meniť, dopĺňať ani upravovať. 

8.4 Do obchodnej verejnej súťaže nemožno zaradiť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá súťažným podmienkam. 

8.5 Navrhovatelia v plnej miere znášajú všetky náklady spojené s účasťou na obchodnej verejnej súťaži.

9 Kritériá hodnotenia súťažných návrhov a spôsob výberu najvhodnejších návrhov

9.1 Súťažné návrhy sa budú vyhodnocovať na základe navrhnutej výšky kúpnej ceny za Predmet kúpy, pričom na vyhodnotenie návrhov je stanovené nasledovné kritérium:
Výška kúpnej ceny za Predmet kúpy vyjadrená pevnou sumou v EUR bez DPH	váha kritéria: 100 %

9.2 V prípade viacerých navrhovateľov, ktorí splnili podmienky tejto obchodnej verejnej súťaže, môže Vyhlasovateľ rozhodnúť, že títo navrhovatelia postupujú do elektronickej aukcie. Pravidlá použitia elektronickej aukcie budú uvedené vo výzve na účasť v elektronickej aukcii.

9.3 Poradie súťažných návrhov sa určí podľa navrhnutej výšky kúpnej ceny za Predmet kúpy. Najvýhodnejším súťažným návrhom bude ten súťažný návrh, ktorý bude obsahovať najvyššiu výšku kúpnej ceny za Predmet kúpy.

9.4 Navrhovatelia sú viazaní svojím súťažným návrhom až do výberu najvhodnejšieho z predložených súťažných návrhov a navrhovateľ najvhodnejšieho súťažného návrhu je viazaný svojím súťažným návrhom až do uzatvorenia Kúpnej zmluvy.

10 Vyhlásenie výsledkov obchodnej verejnej súťaže, lehota na uzatvorenie Kúpnej zmluvy

10.1 Výsledky obchodnej verejnej súťaže budú zverejnené na internetovej stránke Vyhlasovateľa najneskôr do 10 (desiatich) dní odo dňa vyhodnotenia súťažných návrhov.

10.2 Navrhovateľ najvhodnejšieho súťažného návrhu bude o prijatí jeho súťažného návrhu upovedomený písomne najneskôr v lehote do 10 (desiatich) dní odo dňa vyhodnotenia súťažných návrhov. Ostatní navrhovatelia, ktorí v obchodnej verejnej súťaži neuspeli, budú o tejto skutočnosti upovedomení písomne.

10.3 Kúpna zmluva bude uzatvorená najneskôr do 30 (tridsiatich) dní odo dňa zverejnenia výsledkov obchodnej verejnej súťaže. Navrhovateľ najvhodnejšieho návrhu má povinnosť byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení niektorých predpisov, pokiaľ sa naňho takáto povinnosť vzťahuje.

11 Vyhlasovateľ si vyhradzuje právo:

11.1 kedykoľvek, a to aj po vyhlásení výsledkov obchodnej verejnej súťaže podľa článku 10 týchto súťažných podmienok, zrušiť túto obchodnú verejnú súťaž, a to aj bez uvedenia dôvodu; o zrušení obchodnej verejnej súťaže budú navrhovatelia, ktorí podali návrhy, písomne upovedomení; zrušenie obchodnej verejnej súťaže bude zverejnené na internetovej stránke www.dpb.sk;

11.2 uverejnené súťažné podmienky kedykoľvek meniť; v takom prípade, ak to bude potrebné, aj primerane predĺžiť lehotu na predkladanie súťažných návrhov; 

11.3 do uzatvorenia Kúpnej zmluvy s navrhovateľom najvhodnejšieho súťažného návrhu predložený návrh Kúpnej zmluvy meniť a dopĺňať;

11.4 predĺžiť lehotu na oznámenie výberu najvhodnejšieho súťažného návrhu;

11.5 odmietnuť všetky predložené súťažné návrhy; a

11.6 v prípade zistenia neúplnosti súťažného návrhu z hľadiska požiadaviek Vyhlasovateľa uvedených v súťažných podmienkach, požiadať navrhovateľa o doplnenie, resp. vysvetlenie súťažného návrhu a v prípade nedoplnenia, resp. nedostatočného vysvetlenia súťažného návrhu, vyradiť súťažný návrh z obchodnej verejnej súťaže.   

Prílohy:
1. Špecifikácia vozidla
2. Návrh na plnenie kritéria  
3. [bookmark: _Hlk514931903]Kúpna zmluva
4. Súhlas dotknutej osoby so spracovaním osobných údajov


V Bratislave dňa _________________



_________________________________________		________________________________________
Dopravný podnik Bratislava, akciová spoločnosť		Dopravný podnik Bratislava, akciová spoločnosť
Ing. Martin Rybanský					Ing. Michal Halomi
predseda predstavenstva 					člen predstavenstva - CIO


Príloha 1

ŠPECIFIKÁCIA TOVARU


Vozidlo: 		úžitkové vozidlo
Typ: 			RENAULT D12 210
Interné číslo: 		[CMV4370]	
Rok výroby: 		2005
Výrobné číslo: 		VF642AEA000018883
Najazdené km: 		188 360
Stav vozidla: 		pojazdný

[image: ]



[image: ]


[image: ]














































Príloha 2
Návrh na plnenie kritéria

	Obchodné meno/meno a priezvisko navrhovateľa:
	[doplniť]

	Sídlo/miesto podnikania/bydlisko navrhovateľa:
	[doplniť]

	Meno osoby oprávnenej konať za navrhovateľa:
	[doplniť]

	Meno a priezvisko kontaktnej osoby a jej funkcia:
	[doplniť]

	Tel. číslo kontaktnej osoby:
	[doplniť]

	E-mail kontaktnej osoby:
	[doplniť]




	P. č.
	Kritérium
	Suma (v EUR)/rok

	1.
	Výška Kúpnej ceny za Predmet kúpy
	[doplniť]



(výška Kúpnej ceny zaokrúhlená na dve desatinné miesta)


Vyššie uvedený súťažný návrh bol vypracovaný v súvislosti s obchodnou verejnou súťažou č. OVS-11/2021 vyhlásenou spoločnosťou Dopravný podnik Bratislava, akciová spoločnosť, so sídlom Olejkárska 1, 814 52  Bratislava, IČO: 00 492 736 vo veci uzatvorenia Kúpnej zmluvy na nákladné vozidlo, ktoré je bližšie určené v oznámení o vyhlásení obchodnej verejnej súťaže.

Tento súťažný návrh je záväzný do uplynutia lehoty viazanosti súťažných návrhov uvedenej v oznámení o vyhlásení obchodnej verejnej súťaže a navrhovateľ nižšie uvedeným podpisom vyhlasuje, že súhlasí so súťažnými podmienkami tejto obchodnej verejnej súťaže.


Miesto a dátum






_____________________________
Pečiatka a podpis oprávnenej osoby





















Príloha č. 3
Kúpna zmluva


















































Príloha 4
Súhlas dotknutej osoby so spracovaním osobných údajov




Dolu podpísaný/á,




____________________________________________
titul, meno, priezvisko



súhlasím, aby spoločnosť Dopravný podnik Bratislava, akciová spoločnosť, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov v rámci vyhlásenej obchodnej verejnej súťaže č. OVS - 11/2021 do okamihu doručenia oznámenia o výsledku obchodnej verejnej súťaže navrhovateľovi spracúvala moje osobné údaje v rozsahu:

· meno;

· priezvisko;

· titul;

· dátum narodenia;

· bydlisko;

· telefónne číslo; a

· e-mailový kontakt.

Súhlas je možné kedykoľvek odvolať zaslaním žiadosti na adresu sídla Dopravného podniku Bratislava, akciová spoločnosť.


Miesto a dátum





_____________________________
Podpis dotknutej osoby

